

**"Газ және газбен жабдықтау туралы" Қазақстан Республикасының 2012 жылғы 9 қаңтардағы Заңын іске асыру жөніндегі шаралар туралы**

Қазақстан Республикасы Премьер-Министрінің 2012 жылғы 12 наурыздағы № 48-ө Өкімі

      1. Қоса беріліп отырған «Газ және газбен жабдықтау туралы» Қазақстан Республикасының 2012 жылғы 9 қаңтардағы Заңын іске асыру мақсатында қабылдануы қажет нормативтік құқықтық актілердің тізбесі (бұдан әрі – тізбе) бекітілсін.

      2. Қазақстан Республикасының мемлекеттік органдары:

      1) тізбеге сәйкес нормативтік-құқықтық актілердің жобасын әзірлесін және белгіленген тәртіппен Қазақстан Республикасының Үкіметіне бекітуге енгізсін;

      2) тізбеге сәйкес тиісті ведомстволық нормативтік құқықтық актілерді қабылдасын және қабылданған шаралар туралы Қазақстан Республикасының Үкіметін хабардар етсін.

*Премьер-Министр                            К. Мәсімов*

Қазақстан Республикасы

Премьер-Министрінің

2012 жылғы 12 наурыздағы

№ 48-ө өкімімен

бекітілген

 **«Газ және газбен жабдықтау туралы» Қазақстан Республикасының**
**2012 жылғы 9 қаңтардағы Заңын іске асыру мақсатында қабылдануы**
**қажет нормативтік құқықтық актілердің тізбесі**

|  |  |  |  |  |
| --- | --- | --- | --- | --- |
| р/с
№ | Нормативтік құқықтық актінің атауы  | Актінің нысаны | Орындауға жауапты мемлекеттік орган | Орындау мерзімі |
| 1 | 2 | 3 | 4 | 5 |
| 1. | Қазақстан Республикасын газдандырудың бас схемасын дайындау қағидаларын бекiту туралы | Қазақстан Республикасы Үкіметінің қаулысы | МГМ (жинақтау),  ҚТҮКШІА, ЭДСМ | 2012 жылғы наурыз |
| 2. | Газбен жабдықтау  жүйелерi объектілерiнiң қауiпсiздiктерi жөніндегі талаптарды бекiту туралы | Қазақстан Республикасы Үкіметінің қаулысы | ТЖМ (жинақтау), ҚТҮКШІА, МГМ | 2012 жылғы наурыз |
| 3. | Газ желісі ұйымдарын аккредиттеу қағидаларын бекiту туралы | Қазақстан Республикасы Үкіметінің қаулысы | МГМ | 2012 жылғы наурыз |
| 4. | Газ және газбен жабдықтау саласындағы мемлекеттiк-жеке меншік әріптестік  шеңберiнде ілеспе газды инвесторға берудің тәртібі мен талаптарын бекiту туралы | Қазақстан Республикасы Үкіметінің қаулысы | МГМ (жинақтау), ЭДСМ, ИЖТМ | 2012 жылғы наурыз |
| 5. | Тауарлық газбен жабдықтаудың бiрыңғай жүйесі объектілерiнiң жұмыс режимдерін орталықтандырылған жедел-диспетчерлік басқаруды жүзеге асыру қағидаларын бекіту туралы | Қазақстан Республикасы Үкіметінің қаулысы | МГМ (жинақтау), ҚТҮКШІА | 2012 жылғы наурыз |
| 6. | Тауарлық, сұйытылған мұнай газын және сұйытылған табиғи газды өндiру, тасымалдау (тасу), сақтау және өткізу мониторингі бойынша мәліметтерді ұсыну қағидаларын бекiту туралы | Қазақстан Республикасы Үкіметінің қаулысы | МГМ | 2012 жылғы наурыз |
| 7. | Тауарлық және сұйытылған мұнай газын  бөлшек саудада өткізудің, сондай-ақ коммуналдық-тұрмыстық және тұрмыстық тұтынушылардың газ тұтыну жүйелеріне және газ жабдығына техникалық қызмет көрсетуге арналған үлгілік шарттарын бекiту туралы | Қазақстан Республикасы Үкіметінің қаулысы | МГМ (жинақтау), ҚТҮКШІА ТЖМ | 2012 жылғы наурыз |
| 8. | Тауарлық және сұйытылған мұнай газды бөлшек саудада өткізу және пайдалану қағидаларын бекiту туралы | Қазақстан Республикасы Үкіметінің қаулысы | МГМ (жинақтау), ҚТҮКШІА, ТЖМ | 2012 жылғы наурыз |
| 9. | Тауарлық және сұйытылған мұнай газын тұтыну нормаларын есептеу және бекіту қағидаларын бекіту туралы | Қазақстан Республикасы Үкіметінің қаулысы | ҚТҮКШІА (жинақтау), МГМ, ТМРА | 2012 жылғы наурыз |
| 10. | Мемлекеттiң артықшылықты құқығы шеңберінде ұлттық оператор сатып алатын шикi және тауарлық газ бағасын айқындау қағидаларын бекiту туралы | Қазақстан Республикасы Үкіметінің қаулысы | МГМ (жинақтау), ЭДСМ | 2012 жылғы наурыз |
| 11. | Ішкi нарықта тауарлық және сұйытылған мұнай газын көтерме  саудада өткізудің шекті бағаларын айқындау қағидаларын бекiту туралы | Қазақстан Республикасы Үкіметінің қаулысы | МГМ (жинақтау), ЭДСМ | 2012 жылғы ақпан |
| 12. | Қазақстан Республикасының iшкi нарығына сұйытылған мұнай газын берудің жоспарын жасау қағидаларын бекiту туралы | Қазақстан Республикасы Үкіметінің қаулысы | МГМ | 2012 жылғы наурыз |
| 13. | Газ және газбен жабдықтау саласындағы жеке кәсіпкерлік аясындағы тәуекел дәрежесін бағалау критерийлерін бекіту туралы | Бірлескен бұйрық | МГМ, ЭДСМ | 2012 жылғы наурыз |
| 14. | Газ  және газбен жабдықтау саласындағы жеке кәсіпкерлік аясындағы тексеру парақтарының нысандарын бекіту туралы | Бірлескен бұйрық | МГМ, ЭДСМ | 2012 жылғы наурыз |

      **Ескертпе: аббревиатуралардың толық жазылуы:**

      ИЖТМ – Қазақстан Республикасы Индустрия және жаңа технологиялар министрлігі;

      МГМ – Қазақстан Республикасы Мұнай және газ министрлігі;

      ТЖМ – Қазақстан Республикасы Төтенше жағдайлар министрлігі;

      ЭДСМ – Қазақстан Республикасы Экономикалық даму және сауда министрлігі;

      ҚТҮШІА – Қазақстан Республикасы Құрылыс және тұрғын үй-коммуналдық шаруашылық істері агенттігі;

      ТМРА – Қазақстан Республикасы Табиғи монополияларды реттеу агенттігі.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК